  Наталья Тетерина Удмуртиысь 371 дышетскон юртъёс 2018/2019 дышетскон арлы дасесь. 20-тӥ пӧсьтолэзьлы тодэтъёсъя, ужъюртъёсты эскерон элькунысь 18 муниципал кылдытэтъёсын кутскиз ни. Со сярысь Дышетонъя но тодосъя улосвыл министерстволэн пресс-службаез ивортэ. Кызьы шуэмын ивортонын, удысэт Лэсьтӥськонъя министерствоен ӵош куашкан калэ вуэм дышетсконниослэсь перечень кылдытӥзы. Отчы быдэсак тупатоно 48 юртъёс шедизы. Соосты выльдон ужъёслы оглом 924 миллион 14 сюрс 300 манет кошкоз. Нырысь ик тупатоно 10 объектлы Удмуртиысь коньдонъя министерство 57 миллион 463 сюрс 600 манет висъяз ни. Быдэсак тупатъянъёс Ижкарысь 8 школаын но 28 нылпи садын кулэ. Та юртъёсын липетэз выльдоно. Чакланъёсъя, дышетсконниослэсь липетсэс тупатонлы 44 миллион 775 сюрс 80 манет кошкоз, нош нылпи садъёслэсь — 113 миллион 79 сюрс 51 манет. Соин валче ужъюртъёс дышетскон арлэн кутсконэзлы дасесь луыны кулэ ни. Пусъемын, мерлык удысысь ужъюртъёслы, соос пӧлын дышетскон юртъёс но, вуоно дышетскон аре эстӥськон вакытлы 32 миллион манет висъямын. Тегъёс: Дышетон Ижкар Удмуртия пиналъёс школаос дӥськут Дышетонъянотодосъяминистерство  